paragraph_text: 5. SS Panzer Division "Wiking" (5. SS tenkovska divizija "Viking") bila je jedna od 38 Waffen SS divizija u 2. svjetskom ratu, sastavljena od stranih dobrovoljaca iz Skandinavije, Nizozemske i Belgije, a pod zapovjedništvom njemačkih časnika. Divizija je u početku bila u funkciji kao motorizirano pješaštvo, da bi se kasnije formirala kao tenkovska. Ratovala je na istočnom frontu, a predala se u svibnju 1945. američkim snagama u Austriji.